CELEX: 32019D1864
Language: fi
Date: 2019-10-24 00:00:00
Title: Neuvoston päätös (EU) 2019/1864, annettu 24 päivänä lokakuuta 2019, Euroopan unionin ja Sveitsin valaliiton välillä maustettua lihaa koskevien Sveitsin WTO-myönnytysten muuttamisesta GATT 1994 -sopimuksen XXVIII artiklan nojalla käytyjen neuvottelujen yhteydessä kirjeenvaihtona tehdyn sopimuksen allekirjoittamisesta unionin puolesta

8.11.2019   
               
               
                  FI
               
               
                  Euroopan unionin virallinen lehti
               
               
                  L 289/1
               
            
         NEUVOSTON PÄÄTÖS (EU) 2019/1864,
         annettu 24 päivänä lokakuuta 2019,
         Euroopan unionin ja Sveitsin valaliiton välillä maustettua lihaa koskevien Sveitsin WTO-myönnytysten muuttamisesta GATT 1994 -sopimuksen XXVIII artiklan nojalla käytyjen neuvottelujen yhteydessä kirjeenvaihtona tehdyn sopimuksen allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto valtuutti 6 päivänä joulukuuta 2018 komission aloittamaan tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, XXVIII artiklan nojalla neuvottelut riittävästä korvauksesta, koska Sveitsi on päättänyt muuttaa luettelossa LIX – Sveitsi-Liechtenstein olevia "ei enempää kuin maustamalla valmistettua lihaa" koskevia tariffimyönnytyksiä.
                  
               
                     (2)
                  
                  
                     Neuvottelut on saatu päätökseen, ja Euroopan unionin ja Sveitsin valaliiton välillä maustettua lihaa koskevien Sveitsin WTO-myönnytysten muuttamisesta GATT 1994 -sopimuksen XXVIII artiklan nojalla käytyjen neuvottelujen yhteydessä kirjeenvaihtona tehty sopimus, jäljempänä ’sopimus’, parafoitiin 17 päivänä heinäkuuta 2019.
                  
               
                     (3)
                  
                  
                     Tämä neuvoston päätös koskee yksinomaan unionin kauppapolitiikkaa, ja sillä pannaan täytäntöön GATT 1994 -sopimuksen XXVIII artiklan nojalla aloitettujen neuvottelujen päätteeksi syntynyt sopimus, mikä on unionin oikeus Maailman kauppajärjestön (WTO) perustamissopimuksen nojalla.
                  
               
                     (4)
                  
                  
                     Sopimus olisi sen vuoksi allekirjoitettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa Euroopan unionin ja Sveitsin valaliiton välillä maustettua lihaa koskevien Sveitsin WTO-myönnytysten muuttamisesta GATT 1994 -sopimuksen XXVIII artiklan nojalla käytyjen neuvottelujen yhteydessä kirjeenvaihtona tehty sopimus unionin puolesta sillä varauksella, että mainitun sopimuksen tekeminen saatetaan päätökseen (1).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 24 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               A.-K. PEKONEN
            
         
         
            (1)  Sopimuksen teksti julkaistaan yhdessä sen tekemistä koskevan päätöksen kanssa.